NaiveNeuron/SloPal huggingface dataset:
Svrček, Miloš, poslanec NR SR (2023-03-17):
Ďakujem pekne, pán predsedajúci. Cieľom tohto návrhu ústavného zákona je zakotviť v Ústave Slovenskej republiky právo vykonávať platbu za nákup tovarov a poskytovanie služieb v hotovosti zákonným platidlom, pričom zákon ustanoví podmienky a obmedzenia tohto práva, čím bude na úrovni Ústavy Slovenskej republiky predpokladaná bližšia zákonná úprava, aktuálne jej zodpovedá najmä zákon č. 394/2012 Z. z. o obmedzení platieb v hotovosti. Taktiež pri platbách za nákup tovarov a poskytovanie služieb sa tak zabezpečí, že platba v hotovosti ostane aj v budúcnosti ako jedna z dostupných možností. Zároveň navrhujem tiež, aby tomuto právu zodpovedalo ústavné zaručenie vydávania hotovosti ako zákonného platidla, čo zabezpečí praktickú realizáciu tohto práva pri uvedených platobných stykoch. Na základe existujúcej legislatívy a poznatkov daňovej správy je možné konštatovať, že ako krok, takýto krok, ako zavedenie povinného bezhotovostného styku nad určitý limit v právnom poriadku, je možné vnímať ako opatrenie nielen na obmedzenie podvodných konaní v daňovej oblasti, ale aj ako opatrenie na boj proti praniu špinavých peňazí, na boj proti korupcii a trestnej činnosti či pri ochrane pred financovaním terorizmu. Podľa môjho názoru, ako aj podľa názoru spolupredkladateľov však právo na to, aby sa sám na základe svojej vôle rozhodol, že chce platiť v hotovosti, by malo byť zakotvené aj ako ústavné právo. Ako navrhovatelia sme presvedčení, že právo na hotovosť je jedným z kľúčových práv, ktorým môžu občania napĺňať svoju slobodu v obchodno–právnych vzťahoch. V poslednej dobe sme zároveň aj svedkami rôznych iniciatívnych krokov, vedúcich k postupnému obmedzeniu predmetného práva formou všeobecne záväzných právnych noriem. I z uvedeného dôvodu je zavedenie práva na hotovosť do ústavy jedným zo spôsobov, ako riešiť v prospech spoločnosti akékoľvek pokusy o striktné obmedzenie a konečnú likvidáciu práva platiť v hotovosti vrátane súvisiaceho práva na súkromie. Cieľom uvedeného návrhu je zaviesť pre právo na hotovosť ústavný rámec s ohľadom na právo na súkromie. Pri kreovaní a tvorbe a schválení Ústavy Slovenskej republiky pred viac ako tridsiatimi rokmi nemohol nikto z tvorcov predpokladať a predvídať zahrnutie tejto základnej témy do ustanovení Ústavy Slovenskej republiky. Ide však rozhodne o mimoriadne závažnú tému, keďže v prípade odklonu od hotovosti by došlo ešte k väčšiemu ohrozeniu práva na súkromie a k väčšiemu rozvoju kryptomien. Je to určite veľká téma, ktorá rezonuje v spoločnosti, aj bude rezonovať v spoločnosti. Ide o prvé čítanie, takže predpokladám, že diskusia k tomu prebehne aj vo výboroch, prebehne aj určite v druhom čítaní. Takže v úvodnom slove za mňa zatiaľ všetko. Ďakujem.
Tittel, Dušan, poslanec NR SR (2016-09-08):
Ďakujem za slovo, pán predsedajúci. Ja by som chcel reagovať na pána Pčolinského, že tak ako v minulosti vždy, keď vystúpi, tak, samozrejme, má jeho výstup, má ratio. Niektoré veci ma zaujali, niektoré, samozrejme, s niektorými súhlasím viac, niektoré menej. Ale čo ma najviac zaujalo, o tom je, že upraviť rokovací poriadok je nutné. Ja si myslím, že keď sa bude skĺzavať naša debata o tom, že či jaké máme pripojenie tu v sále ohľade dát, určite je to dôležitá úloha, aby sme ju riešili, ale si myslím, že toto asi by nemalo byť kľúčové, aby sme riešili pri rokovacom poriadku. Kolegovia povedia, že chcú informovať, chcú natáčať. Ja si myslím, že tie komické situácie, ktoré sme tu zažili, keď tu poslanci z OĽANO zbierali tie falošné kópie 100-euroviek a vzájomne sa natáčali spoločne, tak ja si myslím, že to nepatrí do Národnej rady. Ja si myslím, že je dôležité, aby sme tú kultúru národu prezentovali tak, jak máme ju. A keď chcete každý prezentovať si, máte dostatok priestor, môžete ísť na námestia, máte svoje centrály, môžete si poriadať svoje tlačové besedy v takom formáte, ako uznáte. Ale ja si myslím, že v Národnej rade by sme sa mali správať kultúrne a prezentovať sa Slovensku trošku v inom šate, ako sa prezentujete. Čo sa týka plagátov tu v sále, tak si myslím, že to naozaj, ja som veľmi sklamaný z tohto môjho krátkeho pôsobenia, čo som tu v Národnej rade, a priznám sa, bol by som rád, že keď odtiaľto budem niekedy odchádzať, tak budem rád, že tá slovenská Národná rada bude mať inú kultúru, ako to je teraz. Ďakujem.
Počiatek, Ján, minister dopravy, výstavby a regionálneho rozvoja SR (2013-12-05):
Ďakujem. Závisí to od toho, ako vyjde alebo aký bude výstup štúdie realizovateľnosti, ktorá sa v súčasnosti uskutočňuje, a prečo sa musí takáto štúdia uskutočniť, vyplýva z princípu financovania v rámci európskych fondov. Dnes nie je možné uvažovať nad financovaním žiadneho úseku, pod, pod, kým nie je jasne preukázateľná logika, matematika a analytika k tým jednotlivým úsekom. Čiže až štúdia realizovateľnosti ukáže, ktoré z týchto variant sú prípustné, aby bolo ich možné financovať z európskych fondov. Prečo stále skloňujem európske fondy, opäť to spomeniem, ale myslím, že to všetci veľmi dobre vieme, napätie v rozpočte, ktoré je, a rozsah týchto investičných aktivít neumožňuje financovať v strednodobom horizonte takéto projekty zo štátneho rozpočtu, iné zdroje nemáme, máme, tretia možnosť sú, je forma verejno-súkromného partnerstva, ale aj tam treba byť veľmi opatrný, pretože si musíme byť istí, že v budúcnosti aj na splácanie splátok koncesionárovi bude únosné z pohľadu štátneho rozpočtu. Vychádzajúc z tohto v horizonte do konca druhého programového alebo toho ďalšieho programového obdobia, čiže do roku 2020 je jednoznačne dominantným zdrojom financovanie z fondov Európskej únie, a preto musíme veľmi dôsledne napĺňať kritériá, ktoré na takéto financovanie Európska únia požaduje. V minulosti došlo veľakrát k zahájeniu projektov, ktoré nemali takúto analytiku, čiže nebolo možné ju preukázať v rámci všetkých štúdií, ktoré sú k tomu potrebné, oprávnenosť financovať takéto projekty z európskych fondov, a často sa aj stávalo, že schvaľovacie procesy dopadli tak, ako dopadli v rámci Európskej komisie. Ďakujem za slovo, skončil som.
P. Hrušovský, predseda NR SR: (2004-05-12):
(Hlasovanie.) 138 prítomných, 135 za, 1 proti, 1 sa zdržal, 1 nehlasoval. Návrh sme schválili. Teraz pristúpime k hlasovaniu o poslednom prerokovanom vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o zmene a doplnení zákona č. 335/1991 Zb. o súdoch a sudcoch v znení neskorších predpisov . Poprosím pána poslanca Ivanka, aby uvádzal jednotlivé návrhy na hlasovanie. Nech sa páči, pán poslanec Ivanko. A. Ivanko, poslanec: Ďakujem pekne za slovo, pán predseda. Poprosím vás, aby ste dali hlasovať o tom, že Národná rada prerokuje predložený vládny návrh zákona v druhom čítaní.
Pellegrini, Peter, predseda NR SR (2015-09-16):
Pán poslanec Susko.
Fecko, Martin, poslanec NR SR (2014-10-14):
Ďakujem pekne. Pán kolega, ja by som iba jednu vetu k tomu tvojmu vystúpeniu. A síce, áno, keď štát si poplní všetky povinnosti, ktoré má voči našim občanom, čo sa týka pôdy, a budem sa stále opakovať, to znamená pri reštitučných konaniach, pri pozemkových úpravách, pri záhradkárskych osadách, ak všetko už tým našim občanom vysporiada zo štátnej pôdy, tak potom nech tú pôdu teda môže aj predávať, nech ju nevlastní. Beriem. Ale prv musí tie krivdy, ktoré socializmus spôsobil na pôde vlastníkovi, vysporiadať z toho portfólia štátnej pôdy, ktoré má. Momentálne je to nejakých 135 -tisíc hektárov, keď si dobre pamätám. To znamená, pokiaľ to bude prevyšovať tú potrebu, ktorú musí voči občanom diskriminovaným za socializmu a má im dať tú pôdu zo štátnej, tak áno, nech to predáva, ale nie ináč, nie vopred, aby nebola ďalšia krivda. Ďakujem pekne.
Bugár, Béla, podpredseda NR SR (2018-03-13):
Nech sa páči, prezentujme sa a hlasujme. (Hlasovanie.) Prítomných 120 poslancov, za 93, proti 1, zdržalo sa 15 poslancov, 11 nehlasovali. Teraz prosím pána poslanca Šucu, aby uviedol v prvom čítaní hlasovanie o vládnom návrhu zákona, ktorým sa mení a dopĺňa zákon č. 463/2003 Z. z. o vojnových veteránoch (tlač 844). (Hlasovanie o vládnom návrhu zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov , tlač 844.)
Pčolinský, Peter, podpredseda NR SR (2023-03-16):
Spravodajca k tomuto bodu je, prosím vás, kto? Janko Szőllős, pardon. Dobre. Čiže dávam slovo spoločnému spravodajcovi z výboru pre pôdohospodárstvo pánovi poslancovi Jankovi Szőllősovi, aby informoval Národnú radu o výsledku rokovania výborov o tomto návrhu zákona, aby odôvodnil návrhy a stanovisko gestorského výboru.
Bugár, Béla, podpredseda NR SR (2019-09-13):
Páni poslanci, nebuďte nervózni.
Cmorej, Peter, poslanec NR SR (2021-11-11):
Hlasovali sme o všetkých pozmeňujúcich návrhoch, pán predsedajúci. Podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Kaščáková, Renáta, poslankyňa NR SR (2017-05-10):
Ďakujem pánovi poslancovi Viskupičovi za jeho faktickú pripomienku. Áno, súhlasím, že v oblasti kultúry je množstvo otázok, ktoré by bolo potrebné možno aj otvoriť. Je to veľká agenda a možno je to otázka mediálneho centra, naozaj ako tá otázka „quo vadis, kultúra na Slovensku“ je dobrá. Tie problémy s pôvodnou filmovou tvorbou naozaj si myslím, že začali niekde tam, ako som spomínala, pri privatizácii Koliby. Sú to ďalšie a ďalšie otázky, ktoré sa vynárajú napríklad s prípravou mediálneho centra a ďalšie iné otázky. Takže ja budem, samozrejme, veľmi rada súčasťou takejto diskusie a predpokladám, že teda návrhom ani na podporu fondu alebo kultúry národnostných menšín poprípade inými návrhmi to končiť nebude, mám na mysli teda prebiehajúcu diskusiu o RTVS a podobne. Takže áno, súhlasím, treba rozvinúť naozaj širokú diskusiu na tému kultúra.
Doležal, Andrej, minister dopravy a výstavby SR (2022-12-01):
Ďakujem pekne, pán predsedajúci. Vážený pán poslanec, projekt elektrifikácie trate Bánovce nad Ondavou – Humenné je vo fáze verejného obstarávania na zhotoviteľa. Otváranie predložených ponúk v rámci verejného obstarávania bolo realizované 21. 11. ´22 a aktuálne prebieha vyhodnocovanie predložených ponúk. Dĺžka realizácie projektu, samozrejme v prípade úspešného verejného obstarávania, je stanovená na 810 dní od začatia prác. Konečný termín odovzdania stavby do užívania závisí od termínu podpisu zmluvy o dielo s úspešným uchádzačom a začatia prác z jeho strany. Ďakujem, skončil som.
Zmajkovičová, Renáta, podpredsedníčka NR SR (2014-05-27):
Ďakujem, pán spravodajca. Otváram rozpravu. Do rozpravy som dostala písomné prihlášky: za poslanecký klub KDH Pavol Zajac, za poslanecký klub OĽaNO Miroslav Kadúc, za poslanecký klub MOST – HÍD Lucia Žitňanská. Potom písomne prihlásení sú poslanci: Peter Osuský, Richard Vašečka, Alojz Hlina, Martin Poliačik a Gábor Gál. Dávam slovo pánovi poslancovi Pavlovi Zajacovi za poslanecký klub KDH.
Jurík, Beáta, poslankyňa NR SR (2024-01-18):
Ďakujem za slovo. Pani poslankyňa Remišová, ja ďakujem za váš príspevok, v ktorom ste sa vrátili aj k vystúpeniu pani prezidentky. A ja som tak počas toho rozmýšľala, čo si asi tak kolegovia a kolegyne na pravej strane, ktorí sú tu opäť v hojnom počte, až traja zo 79, hovoria, keď to počúvajú, a myslím tých slušných ľudí, škoda, že tu nie je teraz pán predseda SaS Richard Sulík, pretože nám sľúbil zoznam a ešte stále nám ho nedoručil, ten zoznam slušných ľudí z koalície, tak mu to, prosím, pripomeňte. Ale ak ideme vylučovacou metódou, môžeme z neho vyškrtnúť členov a členky klubu SNS, ktorí tu počas prejavu pani prezidentky ani neboli a tak dokázali, že im chýba aj ten základný rešpekt, keď už nie k osobe prezidentky, tak aspoň k jej funkcii, členov a členky koalície, ktorí po jej prejave ani zo slušnosti nezatlieskali, a, samozrejme, osoby čítajúce počas prejavu knihy. A okej, ja beriem, nepočúvate nás, pretože ťažko sa to počúva, nepočúvate Európsku úniu, to nás môže vyjsť draho. Nepočúvate ľudí na námestiach, to by ste ale mali, lebo vy nemáte byť vládou tých pár ľudí, tých pár „našich ľudí“, ale vládou všetkých. No a nepočúvali ste ani pre... pani prezidentku. Postaviť si pred seba vlajočku z vás ale národniarov nerobí. A ja skutočne neviem, kto vám už má povedať, že ten zákon je nielen zlý, ale hlavne nebezpečný a že ním ničíte túto krajinu a že by ste sa konečne radšej mali zaoberať aj ľuďmi, ktorí sú obeťami trestných činov, a nie páchateľmi. Len tam je tam ten problém, že to nie sú vaši ľudia, no. Očividne nie je chyba vo vysielači, tých je dosť, vysielajú na rôznych kanáloch, problém je v prijímačoch. A ja chcem skutočne veriť, že tých pár slušných ľudí predsa len prijímač zapnutý má. Ďakujem. (Potlesk.)
Fico, Robert, poslanec NR SR (2021-09-21):
Pán podpredseda, chcem vás požiadať, aby sme zajtra o 11.00 hod. nehlasovali z takého normálneho, ľudského dôvodu, o 10.30 hod. bude pohreb našeho kolegu Ivana Vargu, na ktorom sa chceme viacerí zúčastniť, tak by som požiadal o takúto možnosť, že by sme hlasovali až o tej 17.00 hod. Ďakujem pekne. A druhá vec. Bolo by možno vhodné, pán podpredseda, keby sme zaviedli alebo zosúladili pravidlá, ktoré tu máme. Platí, že rokovanie výboru nemôže byť počas rokovania Národnej rady. Teraz hovoríte, že bude seminár, a pozývate poslancov. Tak buď teda povedzme, že sa preruší schôdza, alebo potom bude platiť, že aj výbor Národnej rady môže prebiehať aj počas rokovania Národnej rady. Nemôžu byť dve kritériá pre účasť poslancov na nejakých podujatiach. Ďakujem pekne.
J. Tkáčová, poslankyňa: (2009-10-29):
Vážené dámy, vážení páni, moja interpelácia smeruje k pánu ministrovi vnútra Robertovi Kaliňákovi. Sú to v podstate tri otázky, ktoré vám, pán minister, kladiem na základe rozhovorov s občanmi. Pán minister, je zmyslom práce štátnej polície obúvať papuče na autá občanov na parkoviskách pri blokoch na sídliskách? Po druhé pán minister, koľko vybrala dopravná polícia na pokutách za mesiace január až september v rokoch 2007, 2008 a 2009? Pán minister, majú príslušníci dopravnej polície príkaz vyberať čo najvyššie pokuty? Keď som sa vás, pán minister, v marci tohto roku pýtala na parkovanie pred Detskou fakultnou nemocnicou v Bratislave, tak ste mi v odpovedi napísali: „Zisťovaním a riešením menej závažných priestupkov vyplývajúcich zo všeobecne záväznej právnej úpravy zakazujúcej zastavenie a státie, prípadne parkovanie na nepovolených miestach a používaním technických prostriedkov slúžiacich na zabránenie odjazdu vozidiel sa zaoberajú najmä orgány a organizácie na to zriadené. Na území Bratislavy hlavne mestská polícia, mestský parkovací systém, Bratislavská parkovacia služba atď., ktorých zriaďovateľom alebo prenajímateľom je Magistrát hlavného mesta Slovenskej republiky Bratislavy.“ Predpokladám, že by sa to nemalo týkať iba Bratislavy, ale aj iných miest. Ale podľa toho, čo počúvam od občanov, štátna polícia zneužíva nedostatok parkovacích miest na veľkých sídliskách na vyberanie mastných pokút. Ide o Košice, kde okrem mestskej polície začali papuče na osobné automobily dávať aj príslušníci štátnej polície a ak ľudia protestujú proti hornej hranici pokuty, pretože tam tá hranica je zhruba od 16 do 60 eur a zásadne sa ukladá 60 eur, tak sa príslušníci polície bránia argumentom a ospravedlňujú sa – však dostali sme to príkazom. A týka sa to všetkých ukladaných pokút, nielen za parkovanie. Je smutné, že sme sa opäť dožili času, keď ľudia na políciu, nielenže sa jej boja a nedôverujú príslušníkom, ale na nich nadávajú a nenávidia ich. Ako úplnú absurditu uvádzam príbeh mladého kuchára z Košíc, ktorý po nočnej zmene, keďže nemá pri svojom bloku kde poriadne zaparkovať, tak ho „pichne“, kde to vojde, to svoje auto, a potom si naťahuje budík ráno na 6.00, aby preparkoval auto na uvoľnené miesto po tých, ktorí idú do práce ráno. O 8.00 totiž nastupuje štátna polícia a ukladá na autá papuče. No, uznajte, že pre takého mladého chlapca, aj keď slobodného a zamestnaného, je pokuta 60 eur veľkou pálkou. Problém je, že si auto nevie zobrať na svoj balkón, ale možno by ho mal nechať po práci stáť v meste a ísť domov taxíkom alebo nočným spojom, alebo možno by sa mohol vás popýtať, či by ste mu nepožičali vládny bavorák. Podľa môjho názoru, pán minister, ukladanie pokút už nemá ani preventívny, ani výchovný charakter, ale charakter dodatočného výberu daní. Naša štátna polícia sa mení na daňovú políciu a zneužíva nedostatok parkovacích miest na sídliskách na napĺňanie štátneho rozpočtu. Kedysi za Márie Terézie bola daň z komína alebo daň z brány a my sa vraciame späť k týmto feudálnym praktikám, k dani z parkovania. Toľko k vám, pán minister. Ďakujem pekne.
Jarjabek, Dušan, poslanec NR SR (2010-10-22):
Ďakujem veľmi pekne všetkým trom pánom poslancom. Po prvé, mňa naozaj na tomto zaujíma len, viete, etika – neetika, zákonnosť – nezákonnosť v tejto chvíli, iné nič. A k tomu by sa mali vyjadriť právnici, na ktorých stanovisko čakám, a ktoré nie je jednoznačné, preto, lebo dať tri odobrenia právnické tzv. nezávislé alebo nezávislé odobrenia tohto problému ešte neznamená, že je to v poriadku, pretože lebo ja vám môžem doniesť ďalšie tri, ktoré budú hovoriť o opaku toho, čo hovoríte vy. Takže ako viete, toto nie je v tejto chvíli, nie je pre mňa nejaké to, čo by ma presviedčalo o tom, čo vy hovoríte. Pre mňa by bolo dostačujúce, keby ústavnoprávny výbor povedal jednoznačne svojím uznesením, je to takto, alebo je to inak. To by skutočne sme museli všetci v tejto chvíli akceptovať, či sa nám to páči, alebo nepáči, proste ústavnoprávny výbor povedal, hotovo. To sa ale doteraz nestalo. No a k tomu, čo hovorí pán Abrhan, ja som povedal iba to, že začali sme spochybňovať „férplejovosť“ Aliancie Fair-play, čo robím doteraz. Proste ja spochybňujem, že Aliancia Fair-play je naozaj fair play, lebo toto je dôkaz. Kolega Balun je dôkazom toho, že Aliancia Fair-play v tomto prípade konala neférovo alebo nie fair play. Ďakujem za pozornosť.
Marcinčin, Radovan, poslanec NR SR (2020-05-14):
Ďakujem. Pán poslanec Dostál, slovenský jazyk takisto ako ostatné jazyky reflektuje skúsenosť, živú sk..., životnú skúsenosť národa, otec, mama sa niekedy mení na otčim, macocha. To nehovorí o tom, že každý otec bude otec bude dobrý a každý otčim bude zlý. Ale vo všeobecnosti, by takéto slová nevznikli, keby nebola tá skúsenosť, keď povieme macocha, tak vlastne každý už máme predstavu, že asi ako to bolo alebo ako to je. My si môžeme odsúhlasiť, čo chceme, ale skúsenosť je vlastne iná. Ďakujem.
Holečková, Martina, poslankyňa NR SR (2023-12-13):
Ďakujem veľmi pekne. Pán Krajčí, ja vám chcem poďakovať z dvoch dôvodov. Prvý, lebo ste povedali jednu veľmi dôležitú sumu a to, že budúci rok jednu osobu budú tieto zvýšené poplatky stáť v priemere 250 eur. Toto treba opakovať. Toto treba hovoriť ľuďom, aby si to zapamätali, že budúci rok 250 euro ich budú stáť poplatky vďaka vláde Roberta Fica. O to vás aj chcem teda poprosiť, kolegovia, aby sme to hovorili. A ja mám ešte jednu takú osobnú prosbu. Viete, nestihla som úplne začiatok tých poplatkov, a vidím, že to je veľmi dôležitá téma, lebo sa to týka bežných ľudí. Ja by som, viete, dovolila som si odbehnúť syna uspať, lebo teda nariadili nám do 24, do dvadsiatej štvrtej, spať, no nebude na mňa čakať do pol noci. A nestihla som si vypočuť všetky tie poplatky, a chcela by som o nich potom informovať, tak ak by ste to mohli zopakovať, ja by som vám bola, kolega, veľmi, veľmi vďačná a myslím si, že aj ľudia to ocenia. Ďakujem vám veľmi krásne. (Potlesk.)
P. Minárik, poslanec: (2008-12-05):
Už trošku pochybujem v exekutíve o tých najvyšších vládnych úradníkoch, pretože oni sa k tomuto gestu nijako nemohli vyjadriť a musia ho strpieť. Teda nie je v ich mene a je na ich účet. Preto si myslím, že sudcovská moc, keď nebola zahrnutá, je to v úplnom poriadku. Najmä keď sa sudcovia, povedzme cez svoje organizácie, k takémuto gestu nepripájali. Koniec koncov, ak chce robiť niekto gestá, každý má možnosť sa solidarizovať inými mechanizmami, priestor pre charitu je obrovský. V tomto pohľade sa mi zdá byť neprimerané, aby sme zobrali samosprávu a nechali povedzme policajtov, nechali iných a zahrnuli ich do takéhoto gesta. Najmä preto, že samospráva takéto gestá môže robiť na svojej úrovni vyhláseniami starostov, prijímaním uznesení miestnych zastupiteľstiev. Dámy a páni, keď chceme robiť gestá, robme ich za seba. Preto si nemyslím, že tento návrh je dobrý a nevidím dôvod ho podporiť. Ďakujem pekne.
Osuský, Peter, poslanec NR SR (2015-01-29):
Ďakujem pekne, pán predseda. Myslím si, že tie vážne slová, ktoré zazneli vo vystúpení pani podpredsedníčky Jurinovej, boli „čestná a dobrá informácia“. Viete, my veľmi radi pri zlých rozhodnutiach, ktoré urobíme ako občania, sa odvolávame, že sme neboli informovaní. Ja sa napríklad pamätám, ako vtedy ministerka financií Schmögnerová, a to jej slúži ku cti, verejne z obrazovky varovala občanov pred rôznymi nebankovými subjektmi. Urobila to, ale občania napriek tomu z čistej hamižnosti chceli mať 36-percentný úrok v čase, keď banky ho dávali v oveľa menšom rozsahu. Takže toľko na margo k informáciám a k pravdivým informáciám. Na jednej strane tu počúvame z úst povolaného, pripusťme, kolegu slová o tom, že nikto nehovorí o rušení, iný kolega hovorí o tom, že ide to ťažko zrušiť, ale tuším v tom prejave, že by bolo dobré, keby sa to zrušilo, a premiér hovorí o oblude. Tak sa musíme dohodnúť, čo je obluda. Ja keď sa dožijem veku môjho starého otca biskupa Osuského, čaká ma ešte 25 rokov života. Som veľmi skeptický, že za 25 rokov sa mi dokáže mladá generácia zložiť na môj dôchodok. Môj 21-ročný syn, a to už som úplne skeptický, nikdy nevyžije z I. piliera. O 25 rokov, milí prítomní, to sa týka Blahu, Kolesíka a iných mladých, čo sú tu, nebude I. pilier nieže obluda, I. pilier bude prízrak, bude niečo neexistentné, čo sa bude vznášať v tmách a nebude. Takže v tomto zmysle treba hovoriť o II. pilieri ako o oblude a spýtať sa, z čoho chce mať Kolesík z I. piliera o 40 alebo o 35 rokov, svoj dôchodok. To je tá téma. A to je tá pravdivá informácia.
Bugár, Béla, podpredseda NR SR (2019-12-05):
Ďalej v rozprave vystúpi pani poslankyňa Žitňanská, nech sa páči.
Glváč, Martin, minister obrany SR (2012-07-24):
Vážený pán predseda, vážené poslankyne, poslanci, predkladám vám na prerokovanie vládny návrh zákona, ktorým sa mení zákon Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov a ktorým sa menia a dopĺňajú niektoré zákony. Dôvodom na vypracovanie predloženého návrhu zákona je...(Prerušenie vystúpenia predsedajúcim.)
Paška, Pavol, predseda NR SR (2012-06-27):
Hlasujeme. (Hlasovanie.) 137 prítomných, 126 bolo za, 10 sa zdržalo, 1 nehlasoval. Návrh sme pridelili výborom a určili gestorský výbor a lehoty na prerokovanie. Pán poslanec Kondrót uvedie hlasovanie v prvom čítaní o vládnom návrhu zákona o energetike a o zmene a doplnení niektorých zákonov . Je to tlač 66.
Duchoň, Daniel, poslanec NR SR (2014-10-21):
Vážený pán kolega, ja nevnímam, že by sa tu niekto pretekal. A aj minulý rok, aj predminulý, tu dokonca aj z pravicového bloku dávali takéto návrhy, takže nie je to o žiadnom pretekaní sa. To po prvé. A po druhé, pokiaľ mám vedomosť, tak dnes sa, legislatívci robia na kompletnej novele zákona o poslancoch, kde sa bude riešiť aj asi naviazanie proste platov poslancov cez pravdepodobne nejaký index na či už priemernú mzdu alebo podobne. To znamená, pracuje sa naozaj na tom, aby tu nedochádzalo každý rok k zmrazovaniu. Ďakujem.
P. Hrušovský, predseda NR SR: (2004-05-19):
Páni poslanci, prosím o pokoj v rokovacej sále, poprosím teraz pána spoločného spravodajcu, ktorého poveril gestorský, ústavnoprávny výbor, pána poslanca Abelovského, aby ako spoločný spravodajca informoval Národnú radu o procedúre hlasovania o vládnom návrhu zákona, pretože boli podané viaceré pozmeňujúce návrhy, ktoré si vyžadujú aj pri hlasovaní dôsledný prístup, aby nedošlo k pochybeniu, preto by som poprosil ako pána spoločného spravodajcu, tak aj všetkých pánov poslancov, aby venovali náležitú pozornosť hlasovaniu, poprosím technikov, či sú vyhotovené náhradné hlasovacie karty pre poslancov, ktorí z rôznych dôvodov ich dnes k dispozícii nemajú, pred hlasovaním prosím pánov poslancov, aby vytiahli páni poslanci z hlasovacieho zariadenia svoje hlasovacie karty, znovu ich vložili na miesto nato určené, sfunkčnili hlasovacie zariadenie a poprosím pána podpredsedu ústavnoprávneho výboru Abelovského, aby začal uvádzať jednotlivé návrhy v hlasovaní. Páni poslanci, prosím o pokoj v rokovacej sále, nech sa páči, pán poslanec Abelovský. M. Abelovský, poslanec: Ďakujem, pán predseda, vážené kolegyne poslankyne, kolegovia poslanci, pán minister, v rozprave k vládnemu návrhu zákona o sídlach a obvodoch súdov Slovenskej republiky a zmene zákona č. 99/1963 Zb. Občiansky súdny poriadok v znení neskorších predpisov, tlač 541, vystúpilo celkovo 11 poslancov. Niektorí poslanci sa vo svojich vystúpeniach vyjadrili k návrhu vládneho zákona, podporili alebo nepodporili spoločnú správu, prípadne zaujali stanovisko k niektorým pozmeňujúcim a doplňujúcim návrhom k spoločnej správe alebo predneseným v rozprave. Konkrétnu zmenu znenia zákona však nenavrhli. Piati poslanci predniesli pozmeňujúce návrhy, ktoré riešia otázku sídla okresných alebo krajských súdov a príslušnosť súdu s agendou priemyselno-právnej ochrany a jeho obvodu. Traja poslanci navrhli vyňať zo spoločnej správy ďalej označené body a navrhli o nich hlasovať osobitne. Ide o tieto procedurálne návrhy: Poslanec Hajduk navrhol vyňať zo spoločnej správy na osobitné hlasovanie body 7, 15, 16, 20, 66. Poslanec Béreš navrhol vyňať zo spoločnej správy na osobitné body hlasovania body 2, 3, 19, 20, 21, 36, 65 a 71. Aj poslanca Hajduka?
M. Číž, podpredseda NR SR: (2008-01-30):
Na vystúpenie pána ministra s faktickými poznámkami sa hlásia poslanci Ivan Mikloš, Ivan Štefanec, Vášáryová Magdaléna, Kahanec Stanislav. Ak dobre vidím, je to všetko. Uzatváram možnosť prihlásiť sa s faktickou poznámkou. A slovo odovzdávam pánovi poslancovi Ivanovi Miklošovi.
Sulík, Richard, predseda NR SR (2010-11-03):
Ďakujem. Pán poslanec Golian bude reagovať na faktické poznámky.
Pellegrini, Peter, predseda NR SR (2023-12-12):
Kľudne čakajte, pán poslanec, keď chcete.
P. Hrušovský, predseda NR SR: (2005-12-13):
(Hlasovanie.) 141 prítomných, 56 za, 21 proti, 44 sa zdržalo, 20 nehlasovalo. Neschválili sme druhý v poradí podaný pozmeňujúci návrh pána poslanca Maxona. Nech sa páči.
Kočiš, Eduard, poslanec NR SR (2021-10-19):
Ďakujem pekne za slovo. Pán predsedajúci, pani spravodajkyňa, pán minister, v prvom rade ďakujem za predkladaný návrh zákona, ktorý naozaj ako človeka, ktorý celý produktívny život v podstate pracuje v sociálnych službách, a táto problematika je mi viac ako blízka, čiže naozaj tento váš návrh zákona je rozumný, je praktický a hlavne pragmatický. To, že sa zvyšuje možnosť získania príspevku, tohto kompenzačného na, či už na kúpu motorového vozidla aj u osoby, ktorá je nízko príjmová, s tým veľmi súhlasím a naozaj veľmi pekne ďakujem, že táto vlastne doložka bola do tohto zákona zakomponovaná. Zníženie vlastne toho príjmu, resp. zníženie sumy, ktorú vlastne bude musieť zaplatiť konečný klient pri či už, či už zabezpečení stropného zdviháku alebo výťahovej plošiny alebo tých schodových prievozníkov, s tým naozaj nemôže nikto príčetný nesúhlasiť. Takže naozaj vám veľmi pekne ďakujem, že ste to do toho zákona zakomponovali, nakoľko tieto zariadenia, ktoré naozaj zlepšujú a mali by zlepšovať kvalitu života osôb s ťažkým zdravotným postihnutím, sú naozaj veľmi drahé. Sú naozaj veľmi drahé. Úrady práce sa snažia tieto príspevky, resp. tieto produkty nejakým spôsobom buď kompenzovať, alebo nejakým spôsobom apelovať, aby boli dostupnejšie, ale aj keď viem, že zároveň na tých úradoch práce, hlavne na tých odboroch nie sú tie zariadenia v takom množstve, v akom sú vlastne podané v žiadosti. To je taký dlhodobý proces, viac ako desaťročný, ale pevne dúfam, že sa to zmení v blízkej budúcnosti alebo aspoň v dohľadnej budúcnosti. Čo sa však týka jednej veci, ktorá ma nieže vyrušuje, len by som potreboval troška nejaké dovysvetlenie, je tam to, že vlastne v tomto návrhu zákona uvádzate to, aby lekársku posudkovú činnosť vykonávali nielen lekári zo špecializo, s priamou špecializáciou, pardon, na posudkové lekárstvo, ale aby ju mohli vykonávať aj lekári, ktorí získali nejakú odbornú spôsobilosť, resp. nejaký výkon nad špecializovaným, nad špecializáciou nejakých pracovných činností. Čiže chcem sa spýtať, mohol by napríklad takúto posudkovú činnosť vykonávať lekár, ktorý má napríklad na starosti pracovné lekárstvo alebo niečo podobné? Čiže to je taká vec, ktorá ma, hovorím, vôbec ma to nevyrušilo, len by som to potreboval nejakým spôsobom mať vysvetlené. A čo sa týka všetkých jednorazových peňažných príspevkov na kompenzáciu, hovorím, čím viac ich dáme občanom, ktorí naozaj sú ťažko zdravotne postihnutí, tým sa ich kvalita života zlepší a netvrdím, že sa zlepší len kvalita života v domácnostiach, ale aj v domovoch sociálnych služieb, v denných stacionároch, v detských domovoch, pretože aj tam sa takíto naši spoluobčania nachádzajú, a hovorím, ja naozaj ďakujem za tento návrh zákona a budem rád, keď sa o ňom dozviem trošku viac. Veľmi pekne ďakujem.
Mezenská, Helena, poslankyňa NR SR (2013-02-06):
Pán poslanec Záhumenský, ja rovnako chcem oceniť vaše snaženie o obrodu vidieka, pretože si tiež myslím, že je to nevyhnutné. Dovolím si však rozšíriť to ešte a doplniť aj o môj postoj. Ja si totižto myslím, že idea zelenej poľnohospodárskej vidieckej a potravinovej politiky nie je iba kľúčovým zdrojom rozvoja života vidieka, ale z viacerých strategických hľadísk je poľnohospodárstvo aj kľúčovým zdrojom a zdravým potenciálom celkového hospodárskeho rastu Slovenska. Ďakujem.
Kondrót, Maroš, poslanec NR SR (2012-10-26):
Ďakujem pekne, pani predsedajúca. Chcem veľmi pekne poďakovať všetkým kolegom, ktorí podporili môj návrh a podporili moju argumentáciu. A len jednou vetou na pána kolegu poslanca, ktorého si veľmi vážim. Pokiaľ bude Bernanke zvoleným členom zastupiteľského zboru, nech je primátorom, nemám s tým problém. Ďakujem pekne.
Vons, Peter, poslanec NR SR (2020-09-29):
Ďakujem. Ja si takisto vážim, samozrejme, kolegyňu poslankyňu pani Cigánikovú, ktorá je presvedčená o tom, že tieto jej názory a názory možno ďalších blízkych, či už mužov, alebo žien, ktorí na tom sa stotožňujú, to rešpektujem. Ja, je, tam bolo tam viac takých tém otvorených, ja tiež sa vrátim k tým slovám odborníkov toho gynekologicko-, tej gynekologicko-pôrodníckej spoločnosti, kde oni nejakým spôsobom ale riešia v podstate, ako uskutočniť ukončenie tehotenstva, ale my ako zákonodarci sa chceme zaoberať tým, nielen ako ukončiť, ale v prvom rade my chceme, v prvom rade nič nezakazujeme a toto, toto nejakým spôsobom nám stále nejako podsúvate nielen tu v parlamente, ale aj na verejnosti, akože niečo zakazujeme. My naozaj nič nezakazujeme, my iba sme rozšírili ten zákon, vylepšili ho v tom, aby sme čo najviac pomohli tým ženám. A hlavne aby sa ochránilo ich zdravie, ale aj chrá... aby sa ochránilo aj zdravie ich ešte zatiaľ nenarodených detí. Spomenuli ste ústavu. Áno, ja takisto vidím ústavu, čl. XV, každý má právo na život, ľudský život je hodný ochrany už pred narodením. Poukázali ste na článok XVI, kde nejakým spôsobom poukazujete za to, že nedotknuteľnosť osoby a jej súkromia je zaručená a obmedzená môže byť len v prípadoch ústavným zákonom. Ale ešte raz, my neporušujeme tento článok XVIII, pretože nič nechceme zakazovať. A ešte k tým vareškám, tak tie varešky, my, keď sme boli malé deti, tak ja som s takou vareškou dostával po zadku. Tak možnože to má vyznieť tak, že aby sme nedostali po zadku za to, ako sa tu rozhodujeme, a druhá vec je, že chceme nechať matky s deťmi pri, pri tých hrncoch a že sa o nich nepostaráme, a tie, tie deti, čo boli s tými vareškami pred dvoma mesiacmi, tak mali tam také vulgarizmy popísané, že to bolo nehodné, a boli to deti, 12-ročné. Takže takíto ľudia bojujú proti... (Prerušenie vystúpenia časomerom.)
V. Veteška, podpredseda NR SR: (2004-05-12):
Pani spravodajkyňa, ujmite sa svojej činnosti, prosím.
P. Paška, predseda NR SR: (2007-05-09):
návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov . Je to tlač 267. Pán podpredseda vlády a minister vnútra Robert Kaliňák nám odôvodní tento návrh. Nech sa páči, pán podpredseda vlády.
Bugár, Béla, podpredseda NR SR (2011-07-01):
Pán poslanec Zajac.
Matovič, Igor, poslanec NR SR (2012-08-09):
Richard, každopádne veľa múdrych slov, veľa múdrych tabuliek, veľa pravdy, ktorú si povedal, ale jedno veľké ale. Ja sa chcem opýtať, prečo si ty osobne a tvoja strana dopustila návrat Roberta Fica a strany SMER k moci a či si niekedy nepoložil otázku, že či nie je zvláštne, že dnes tu bojuješ vlastne s následkom svojho konania. Tým, ako si sa ty a tvoja strana správala na jeseň minulého roka, si dopustil, aby SMER tu dnes mohol dať takýto návrh, si dopustil, aby SMER takýto návrh cez parlament pretlačil. A ak by si to nedopustil, dnes si mohol vládnuť ty a dnes si nemusel robiť takéto smiešne divadielko a beznádejne bojovať proti niečomu, čo nezastavíš. Mal si moc v rukách. Strana SaS mala moc v rukách, nehanebne ju hodila na zem a dopustili ste to, že dopadneme tak, ako dopadneme po prijatí tohto zákona.
Hort, Milan, podpredseda NR SR (2011-06-29):
Ďakujem pekne. Faktické poznámky na vystúpenie pána poslanca neevidujem. Pretože on bol jediný prihlásený do rozpravy, vyhlasujem rozpravu za skončenú. Pýtam sa pána ministra, či chce zaujať v záverečnej reči stanovisko k rozprave. (Reakcia navrhovateľa.) Nech sa páči.
Žiga, Peter, podpredseda NR SR (2023-12-13):
Pani poslankyňa Marcinková, procedurálny.
Kamenický, Ladislav, poslanec NR SR (2022-03-30):
Ďakujem pekne. Bolo tu povedané, že sa nevedelo, čo sa tu stane. Ja poviem jednu vec, pán minister. Minister Naď už od októbra 2021 tvrdil, že vedel, vie, čo sa tu bude diať a aká je situácia a vy tvrdíte, že sme sa nevedeli na to pripraviť, a že nevedeli sme na to rýchlo zareagovať. No poviem otvorene, nebyť starostov a primátorov okolitých obcí, tak situácia by sa nezvládala. Nebyť dobrovoľníkov, situácia by sa nezvládala. Keď sa, samozrejme, situácia už ukľudnila, tak bol čas na to, poďme urobiť nejaký kšeft. Takže dohodíme to nejakému, nejakému najbližšiemu známemu, však máme na to priestor. Viete, miešať guľáš, máme tu pána premiéra Hegera, ktorý mieša guľáš, na ktorý nedal ani jeden cent, tak to je veľká hanba. Ja to považujem za absurdné. Ak si pripomenieme niektoré tie kšefty, o ktorých sa bavíme, bol tu kšeft pána Krajčoviča s firmy Eurolab Lambda. Je zaujímavé, že je tam prepojenie na Igora Matoviča. Keď si pripomenieme právnika Miškoviča, ktorý, na ktorého sa išlo dať milión euro za právne služby, je zaujímavé, že opäť je tu prepojenie na Igora Matoviča a Eduarda Hegera. Keď si pripomenieme pána Kaňku, ktorý prihadzuje kšefty aj napríklad Fun rádiu, tak a dokonca je podozrivý z karuselových obchodov, opäť je tu prepojenie na Igora Matoviča a pána Hegera. A teraz tu máme pána Slováka a opäť prepojenie na Igora Matoviča a Eduarda Hegera. Prepáčte, vy už si nemôžete hovoriť, že ste protikorupčná strana. Ďakujem pekne.
Jurinová, Erika, podpredsedníčka NR SR (2013-03-15):
Ďakujem pekne, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Chce pán minister zajať stanovisko? Pán navrhovateľ, teda pán navrhovateľ povedal, pán spravodajca takisto. Prerušujem rokovanie o tomto bode programu. Nasledovať bude prvé čítanie, ešte vzhľadom k tomu, že ešte zatiaľ tu nie je pán minister práce, tak vyhlasujem krátku prestávku. Je vraj na ceste, takže chvíľku prestávku, päť minút. (Krátka prestávka.) (Po prestávke.)
Danko, Andrej, predseda NR SR (2018-03-13):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto ústne. Dneska je to super. Nie. Ospravedlňujem sa za poznámku, ale som už asi štvrtú rozpravu otvoril, žiaden prihlásený. Nech sa páči, pýtam sa, či sa teda prihlási ústne, ak nie vyhlasujem všeobecnú rozpravu za skončenú. Chce sa k rozprave vyjadriť navrhovateľ? Nie. Chce sa vyjadriť pán spravodajca? Nie. Prerušujem rokovanie o tomtom bode programu. Budeme pokračovať prvým čítaním o vládnom návrhu zákona o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov . Vládny návrh zákona je pod tlačou 868. Návrh na jeho pridelenie na prerokovanie výborom je v rozhodnutí č. 902. V zastúpení pána ministra hospodárstva Petra Žigu návrh prednesie pán minister zdravotníctva Tomáš Drucker, nech sa páči.
Blaha, Ľuboš, poslanec NR SR (2020-09-17):
Ďakujem veľmi pekne za všetky faktické poznámky. Skúsim po poradí. Pán poslanec Mazurek, pravdou je, že žiadna iná strana nepomohla sociálnemu štátu tak ako SMER – sociálna demokracia. A áno, robili sme chyby a mohli sme urobiť viacej, ale pravdou je, že žiadna iná strana v dejinách Slovenska po roku ´89 neurobila toľko pre sociálny štát ako práve my. A ja som vždy kritizoval financovanie mimovládok a ospravedlňujem sa za to. Ubezpečujem vás, že už nikdy viac. Ale nevidím naozaj dôvod na to, aby sme si teraz vymieňali ako opoziční poslanci kritiku. Naším terčom, aspoň mojím terčom, je vláda Igora Matoviča. K pani poslankyni Kozelovej, ona hovorí, že dôchodcovia vedia. No áno, vedia. Vedia, že najviac pomáhal SMER a potvrdil to aj jej kolega Šefčík, ktorý hovorí, že práve medzi seniormi je naša najväčšia voličská základňa. Čiže áno, seniori vedia, že my sme im dávali a vy im beriete. Taká je pravda. Pán Šudík, hovoríte o našich ľuďoch a pán Miškovič, to je kto? Mimozemšťan? Veď to je váš človek, ktorý si už vytuneloval zo štátu takmer milión euro. Vy ste vláda našich ľudí v priamom prenose. Vadí vám, že chodím do Hainburgu na kávu. Ja viem, na Slovensku je socialistická káva a v Rakúsku je kapitalistická káva, tak si ju dajte. Vy ste mimoriadne zábavný človek. Pani Zemanová, prečítajte si Johna Maynarda Keynesa a pochopíte všetko. To je taký ekonóm, viete? Ten ekonóm hovorí, že pokiaľ si požičiate a podporíte kúpyschopnosť obyvateľstva, tak to nie je prejedanie, to je investícia, ktorá sa vám vráti a ekonomika bude šlapať. Mimochodom, touto filozofiou sa riadi kompletne celá západná Európa a tou vašou neoliberálnou sa riadia banánové republiky. A, pán kolega Šefčík, že kto je ľavičiar a kto je pravičiar? Veľmi jednoduchá odpoveď. My sme ľavičiari a vy ste pravičiari, ktorí tu páchajú generačnú lúpež na dôchodcoch. Ďakujem pekne. (Smiech v sále. Potlesk.)
Hrušovský, Pavol, predseda NR SR (2011-10-21):
Panie poslankyne, páni poslanci. (Zaznievanie gongu.) Poprosím vás, aby ste zaujali svoje miesto v rokovacej sále, budeme pokračovať. (Reakcie z pléna.) Páni poslanci, budeme pokračovať šiestym rokovacím dňom 24. schôdze Národnej rady Slovenskej republiky. Chcem informovať, že o ospravedlnenie na dnešnom rokovacom dni nepožiadal žiaden poslanec. Teraz pristúpime k hlasovaniu o jednotlivých prerokovaných bodoch programu. Pán poslanec Poliačik.
Budaj, Ján, dočasne poverený minister životného prostredia SR (2023-03-16):
Ďakujem pekne, pán predsedajúci. Vážený pán poslanec, ďakujem za otázku. Celkove ste mi ich položili štyri, ktoré sa všetky dotýkajú vládou vyhlásenej mimoriadnej situácie v súvislosti s PCB látkami. Moje odpovede budú preto na seba nadväzovať a vzájomne sa dopĺňať. Čiže začneme s tou pozíciou, kde sa pýtate, či sa budú riešiť aj ďalšie miesta. Treba zdôrazniť, že vyčlenená suma 500-tisíc eur, o ktorej v otázke hovoríte, patrí a bola pridelená vládou Ministerstvu vnútra Slovenskej republiky. Toto ministerstvo sa svojich úloh aj výborne zhostilo a financie smerovali najmä do vytvorenia kontajnerov a uskutočnenia prác v ošipárni. Ďalšie práce prebiehajú aj na lokalite Prameň. Peniaze pre ministerstvo životného prostredia však zatiaľ vyčlenené neboli. Jeden z dôvodov je aj to, že ministerstvo životného prostredia musí vyhlásiť verejné obstarávanie na zneškodnenie odpadu, ktoré nie je možné vyhlásiť bez definovania, o aký odpad ide, a tieto analýzy musia predchádzať verejnému obstarávaniu na zneškodnenie. Aktuálne ministerstvo životného prostredia ukončuje celý rad projektov z operačného programu Kvalita životného prostredia. Pokiaľ ide o envirozáťaže, ktoré vám pošleme, nebudem to čítať, je ich viac než desať, ktoré sa teraz dokončujú, a prejdeme na dokončenie proje... dokončenie envirozáťaže na území Chemka Strážske, až keď tam ukončí práce ministerstvo vnútra. Za posledné týždne a mesiace sa uskutočňujú stretnutia s ministerstvom vnútra a pripravujeme sa zápisnične prevziať ten odpad, tak ako ministerstvo vnútra a špeciálne oddiely hasičského zboru uložili. Ministerstvo životného prostredia medzitým vykonáva aj naďalej monitorovaciu činnosť v areáli Chemka Strážske a pripravujeme sa na definitívnu likvidáciu odpadu, ktorý bol uložený do kontajnerov. Zatiaľ toľko.
Horváthová, Eva, poslankyňa NR SR (2013-10-25):
Ďakujem veľmi pekne za slovo. Ja takisto tento zákon podporím. Podporili sme ho aj s členmi klubu OĽaNO aj v prvom čítaní, avšak priznám sa, že úplne v prvom momente, keď som si prečítala návrh zákona, ešte keď bol v prvom čítaní, som bola taká prekvapená z neho. Mne totižto nešlo do hlavy, ako vôbec niektorí lekári môžu takéto veci robiť. Pokiaľ ja mám skúsenosti z mne blízkemu okoliu, nezažila som takýto problém, že by, že by mali len, čo ja viem, v raňajších hodinách len tieto platené, platené, platených pacientov. Mne sa zdá absolútne scestné, keď lekár nedá, nenapíše na svoju ambulanciu oznam, že odvtedy dovtedy mám prednostných pacientov a zdá sa mi úplne až smutné, že musíme takýto zákon zavádzať, keď hovoríte, že toto ozaj problém je. Bola som z toho prekvapená, že by som, keď hovoríte aj vy, pán poslanec Novotný, že je to problém, chcela by som sa vás opýtať, že či viac sú to všeobecní lekári alebo špecialisti, či je to naprieč spektrom, lebo ja som takúto skúsenosť, priznám sa, nemala, hej, ale s tým, že sú preplnené ambulancie lekárov, že prídu tam ráno pacienti o šiestej, musia si zobrať nejaké lístočky, na rad prídu o jedenástej a sú povinní tam sedieť, toto mi príde ako úplne smutné. Nečudujem sa tým pacientom, že sú potom z toho deprimovaní, majú nedôveru k lekárom, plačú nad žalostným stavom zdravotníctva, keď takýmto spôsobom je to organizované. Ja si myslím, že v súčasnosti lekár by mal byť aj dobrým manažérom a sám, bez toho, aby mu to nejaký zákon kázal, by si mal vedieť upraviť tie ordinačné hodiny tak, aby tí pacienti v tej čakárni boli, boli spokojní, aby tam nemuseli čakať tri hodiny, ale ten systém sa dá veľmi ľahko nájsť, si myslím, aj bez toho, aby sme to upravovali v zákone. Obavám sa, že opäť sa zamotáme, prídu nejaké realizačné problémy aj s týmto možno návrhom zákona, zase to budeme nejakým spôsobom meniť, ešte viac sa bude komplikovať ten zákon, čiže skôr apelujem na to, aby sme možno nejako vplývali možno na tých lekárov, alebo nejakým iným spôsobom. Nie, nezdá sa mi celkom vhodné... (Prerušenie vystúpenia časomerom.)
P. Hrušovský, predseda NR SR: (2003-11-07):
(Hlasovanie.) 126 prítomných, 122 za návrh, 4 sa zdržali. Schválili sme bod 3 zo spoločnej správy. Ľ. Navrátilová, poslankyňa: Tým sme vyčerpali spoločnú správu a návrhy na zmenu vládneho návrhu. Pán predseda, dajte teraz hlasovať o pozmeňujúcom návrhu pani Edit Bauerovej, ktorý sa týka vyňatia Kancelárie verejného ochrancu práv spod tohto zákona.
Mihalik, Marcel, poslanec NR SR (2021-11-09):
Ďakujem za slovo. Pani Bittó Cigániková, začali ste s tým, že lekári nie sú právnici, tak ako politici nie sú lekári, samozrejme, s výnimkou tých, ktorí sú lekári, takže tu by som možno dal jednu výnimku. Je mi ľúto, že sa, čo sa stalo v Poľsku, že zomrela zbytočne žena, ale ja si myslím, že táto vec sa vyšetrí a určite sa dá na pravú mieru, ako to skutočne bolo. Dúfam, že máte dokonale naštudovaný tento zákon, túto novelu zákona a žiadna poľská cesta nevedie cez tento zákon, absolútne, to ja si myslím, že priznáte. Teraz k vašemu samotnému vystúpeniu. To, čo kolega Szőllős tuná začal, rozhodovanie ženy sa predlžuje. Ja vám však chcem povedať, že len ženám, ktoré nie sú rozhodnuté. Jednoznačne tu ide o to, aby ženy, ktoré nie sú rozhodnuté a stále potrebujú nejaké veci dovysvetliť a chcú ešte, rozmýšľajú, tak potrebujú viac času. Keď majú menej času, istotne sú v strese, pokiaľ by mali viacej času, ten stres by nebol až taký veľký a ten tlak. No a tie, ktoré sú rozhodnuté, uznáte, že tie nebudú rozmýšľať nad tým, či majú 48 hodín, alebo 72, alebo koľko. Oni sú rozhodnuté a oni na tú interrupciu pôjdu a tento zákon im to nezakazuje. Že sa mení pomenovanie prerušenie tehotenstva, no, tento terminus technicus, samozrejme, je legitímny, pretože čo je prerušenie? Prerušenie je niečo, čo môže ešte pokračovať, ale ukončenie, ukončenie je jednoznačne ukončenie života plodu. Takže v týchto veciach, ja si myslím, že tieto veci sú absolútne legitímne a potrebujú, aby sa zmenili ostatné veci. Asi už nestihnem. Ďakujem pekne.
Poliačik, Martin, poslanec NR SR (2015-02-04):
Ďakujem, pani predsedajúca. No, v podstate zažívame, nerád to hovorím (reakcia predsedajúcej) a súhlasím s pánom Hlinom, to, keď sa nejedná fér. A ja to zopakujem ešte raz, pri každom jednom zákone, pri každom, zvlášť pri tak obsiahlych zákonoch sa môže stať, že niekomu niečo ujde. Stalo sa to nám, stalo sa to vám a neštandardným spôsobom bolo niekedy potrebné niečo vyriešiť. Už len keď si spomenieme napríklad na zrušenie čipovania psov, tak isto to bolo prilepené k niečomu inému. Ja som s tým možno nesúhlasil, ale bral som, že okej, situácia sa zvrhla u veterinárov, je to treba spraviť. Ale bolo to na základe toho, že bol jasne pomenovaný problém a bolo jasne povedané, že to musíme riešiť. Ak by sme sa mali teraz dostať aspoň k akým takým pravidlám, pán minister by sa mal postaviť a povedať, že pozmeňovák, ktorý sme tu počuli, je nad rámec a nemalo by sa o ňom hlasovať, lebo také sú pravidlá. Ak sa to nestane, nevytvárame síce precedens, ako hovoríš, Alojz, lebo presne tento istý postup už tu niekoľkokrát bol, ale podkopávame samotné základy našej vlastnej práce a ohýbame pravidlá tam, kde by ohýbané byť neboli. Takže ja ešte raz zopakujem, čo už tu povedalo niekoľko kolegov a hovorím to aj ja, pán minister by sa mal postaviť a povedať, že ten pozmeňovák je nad rámec prerokovaného zákona... (Prerušenie vystúpenia časomerom.)
Danko, Andrej, predseda NR SR (2019-09-20):
Pán poslanec Pčolinský, poprosím.